ai4bharat/Pralekha huggingface dataset:
பாதுகாப்பு அமைச்சகம்
விமானப்படையின் தலைமை தளபதி கிழக்கு விமானப்படைத் தளத்தை பார்வையிட்டார்
விமானப்படைத் தலைமை தளபதி ஏர் சீஃப் மார்ஷல் ஆர் கே எஸ் பதூரியா, கிழக்கு விமானப்படைத் தளத்திற்கு 2 செப்டம்பர் அன்று வருகை தந்து பார்வையிட்டார்.
இந்த விமான தளத்தில் உள்ள செயல்பாட்டு முறைகளையும், தயார் தன்மையையும், தொடர்புடைய விமானப்படை தலைமை அலுவலர்கள் அவருக்கு எடுத்துரைத்தனர்.
இந்தத் தளத்தை பார்வையிட்ட விமானப்படைத் தலைமை தளபதி, வீரர்களிடம் உரையாற்றினார். தளத்தை முழுமையான தயார் நிலையுடன் வைத்திருப்பதற்காக வீரர்களையும், அதிகாரிகளையும் பாராட்டினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651015
MBS/GB
(
விவசாயத்துறை அமைச்சகம்
மத்திய பிரதேச மாநிலம் பாலகாட்டில் நாளை உலக தேனீ தினத்தை முன்னிட்டு தேசியஅளவிலான நிகழ்ச்சி நடைபெறுகிறது
மத்திய அரசின் வேளாண்மை மற்றும் விவசாயிகள் நல அமைச்சகம் மத்தியப் பிரதேசத்தின் பாலகாட்டில் உள்ள வாரசிவ்னியில் உள்ள ராஜா போஜ் விவசாயக் கல்லூரியில் உலக தேனீ தினத்தை நாளை கொண்டாடுகிறது. இந்த நிகழ்ச்சியில் மத்திய அமைச்சர் திரு.நரேந்திர சிங் தோமர் பங்கேற்கிறார்.
1000 விவசாயிகள்/ தேனீ வளர்ப்பவர்கள் மற்றும் தேன் உற்பத்தியுடன் தொடர்புடைய அனைத்து பங்குதாரர்களும் இந்த நிகழ்ச்சியில் கலந்து கொள்வர் என்று எதிர்பார்க்கப்படுகிறது. மேலும், தேனீ வளர்ப்புத்துறையுடன் தொடர்புடையவர்களால் 100-க்கும் மேற்பட்ட அரங்குகள் அமைக்கப்படவுள்ளன.
விவசாயிகள்/தேனீ வளர்ப்பவர்களிடையே தேனீ வளர்ப்பு பற்றிய அறிவியல் அறிவை மேம்படுத்துவதற்காக, "உற்பத்தி, ஆராய்ச்சி, ஏற்றுமதிக்கான சந்தை உத்தி" மற்றும் "சந்தைப்படுத்துதலில் உள்ள சவால்கள் மற்றும் தீர்வுகள்’’ குறித்த தொழில்நுட்ப அமர்வுகளும் ஏற்பாடு செய்யப்பட்டுள்ளன.
தேனீ வளர்ப்பின் முக்கியத்துவத்தை மனதில் வைத்து, மத்திய அரசு "தேசிய தேனீ வளர்ப்பு மற்றும் தேன் இயக்கம்" என்ற திட்டம் சுயசார்பு இந்தியா திட்டத்தின் கீழ் தொடங்கப்பட்டது. தேனீ வளர்ப்பை ஊக்குவிக்கவும், "இனிப்புப் புரட்சி" என்ற இலக்கை அடைவதற்காகவும் இத்திட்டம் தொடங்கப்பட்டுள்ளது. இந்தியாவில் தேனீ வளர்ப்பு என்பது ஒரு முக்கியமான வேளாண் வணிகச் செயலாகும். இது விவசாயிகளுக்கு நல்ல வருமானத்தை அளிப்பது மட்டுமல்லாமல், நாட்டின் உணவு மற்றும் ஊட்டச்சத்து பாதுகாப்பிற்கு வழிவகுக்குகிறது.
புதிய மற்றும் புதுப்பிக்கத்தக்க எரிசக்தி அமைச்சகம்
எரிசக்தி அமைச்சகம், பொதுத்துறை நிறுவன ஊழியர்களுக்காக மிகப்பெரும் தடுப்பூசி முகாமை நடத்துகிறது தேசிய நீர்மின் கழகம்
மத்திய மின்சக்தி, புதிய மற்றும் புதுப்பிக்கத்தக்க எரிசக்தியின் இணை அமைச்சரும்,  திறன் மேம்பாடு மற்றும் தொழில்முனைவின் இணை அமைச்சருமான திரு ஆர் கே சிங்கின் உத்தரவின் பேரில், தில்லி/தேசிய தலைநகர் பகுதியில் எரிசக்தி அமைச்சகம் மற்றும் அதன் கீழ் இயங்கும் பல்வேறு மத்திய பொதுத்துறை நிறுவனங்களின் ஊழியர்களுக்கு தடுப்பூசியை செலுத்தும் பிரம்மாண்ட திட்டத்தை தேசிய நீர்மின் கழகம் மேற்கொண்டு வருகிறது.
24 மணி நேரமும் தடையற்ற மின்சாரம் விநியோகிக்கப்படுவதற்காக, எரிசக்தித் துறையில் பணிபுரியும் ஊழியர்களின் பாதுகாப்பைக் கருத்தில் கொண்டு இந்த முகாமிற்கு ஏற்பாடு செய்யப்பட்டுள்ளது.
தில்லி அப்பல்லோ மருத்துவமனையுடன் இணைந்து நேற்று , மின்சக்தி அமைச்சகம், புதிய மற்றும் புதுப்பிக்கத்தக்க எரிசக்தி அமைச்சகம் மற்றும் பொதுத்துறை நிறுவனங்களில் பணி புரியும் 117 பேருக்கு  கோவிஷீல்டு தடுப்பூசியின் முதல் டோஸ் செலுத்தப்பட்டது. மேலும் பல ஊழியர்கள் பயனடையும் வகையில் இந்த முகாம் இன்றுவரை  நீட்டிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716967
-----
(Visitor Counter : 164
தொழிலாளர் மற்றும் வேலைவாய்ப்பு அமைச்சகம்
தொழிலுறவு சட்ட மசோதா 2019-க்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தொழிலுறவு சட்டம் 2019-ஐ நாடாளுமன்றத்தில் அறிமுகம் செய்ய ஒப்புதல் வழங்கப்பட்டது.
பயன்கள்
இரண்டு உறுப்பினர் தீர்ப்பாயத்தை  அமைத்து, சில முக்கிய வழக்குகளில் கூட்டாக தீர்ப்பு வழங்கும் நடைமுறை அறிமுகப்படுத்தப்படும். மற்ற வழக்குகளில் ஒற்றை உறுப்பினரே தீர்ப்பளிக்கலாம். இதன்மூலம், வழக்குகளுக்கு விரைந்து தீர்வுகாண முடியும்.
தற்போதுள்ள அம்சங்களை  மென்மைப்படுத்துதல். நூறு ஊழியர்களைக் கொண்ட நிறுவனங்கள் பணிநீக்கத்துக்கு உரிய அரசிடம் முன் அனுமதி பெற வேண்டும் என்ற அம்சத்தில் மாற்றமில்லை. அதேசமயம், அறிவிக்கை மூலம் அளவை மாற்றுவதற்கான சரத்து சேர்க்கப்பட்டுள்ளது.
மறுதிறன் நிதியை, தொழிலாளர்களுக்கு கடன் வழங்க பயன்படுத்திக் கொள்ள வகை செய்யப்பட்டுள்ளது.
வேலைவாய்ப்புக்கு காலவரம்பு நிர்ணயித்தல், நோட்டீஸ் காலம், பணிநீக்கத்தின் போது இழப்பீடு வழங்குதல் ஆகியவற்றுக்கு இது பொருந்தாது.
அபராதம் விதிப்பது போன்ற விஷயத்தில் அரசு அதிகாரிகளுக்கு அதிகாரம் வழங்கப்படுவதால், தீர்ப்பாயத்தின் சுமை குறையும்.
குடியரசுத் துணைத் தலைவர் செயலகம்
பொறியியல் மாணவர்களுக்கு தொழில்நுட்பத் திறன்களுடன், உணர்வுபூர்வமான மற்றும் சமுதாயத் திறமைகளும் அவசியம்: குடியரசு துணைத்தலைவர் வலியுறுத்தல்
பொறியியல் மாணவர்களுக்கு தொழில்நுட்ப திறன்களுடன் உணர்வுபூர்வமான மற்றும் சமுதாயத் திறமைகளும் அவசியம் என்றும், இது போன்ற திறமைகள் அதிவிரைவாக மாறிவரும் உலகிற்கு தகுந்தவாறு மாணவர்கள் தங்களை மாற்றிக் கொள்வதற்கு உதவியாக இருக்கும் என்றும் குடியரசு துணைத் தலைவர் திரு எம் வெங்கையா நாயுடு வலியுறுத்தியுள்ளார்.
திருப்பதி இந்திய தொழில் நுட்பக் கழகத்தின் ஆறாவது நிறுவன தினத்தை முன்னிட்டு மாணவர்களிடையே இன்று உரையாடிய அவர், சமூக தேவைகளுடன் மாணவர்கள் தங்களது அறிவை இணைத்துக்கொள்ள வேண்டும் என்று கேட்டுக்கொண்டார்.
நாட்டின் வளர்ச்சி கட்டமைப்பின் முக்கிய அம்சமாக தொழில்நுட்ப மேம்பாடு விளங்குவதாகக் குறிப்பிட்ட திரு நாயுடு, தொழில்நுட்ப வளர்ச்சியின் பாதையில் சீராக பயணிப்பதன் அவசியத்தை எடுத்துரைத்தார்.
அதேவேளையில் அறிவியல் மற்றும் தொழில்நுட்பம், மக்களின் வாழ்க்கை தரத்தையும் மேம்படுத்த வேண்டும் என்றும் அவர் கூறினார்.
தொழில்நுட்ப வளர்ச்சியை நோக்கி முன்னேறும் அதேவேளையில் சுற்றுச்சூழல் மற்றும் பருவநிலை மாற்றம் குறித்த விழிப்புணர்வும் ஏற்பட வேண்டும் என்றும் அவர் கோரிக்கை விடுத்தார்.
புதிய மீண்டெழும் தன்மையுடைய மற்றும் ஆற்றல் வாய்ந்த இந்தியாவின் பிம்பமாக இந்திய தொழில்நுட்பக் கழகங்கள் விளங்குவதாகக் கூறிய குடியரசு துணைத் தலைவர், உலகளவில் தமது உரிமையை நிலை நாட்டுவதில் இந்தியா உறுதியுடன் இருப்பதாகத் தெரிவித்தார்.
“நமது கல்வி முறையை மேம்படுத்தினால் மட்டுமே இந்தக் கனவை நாம் நனவாக்க முடியும்”, என்றார் அவர்.
ஆண்டுதோறும் பொறியியல் கல்லூரிகளிலிருந்து பட்டம் பெற்று வெளியில் வரும் சுமார் 1.5 மில்லியன் பேரில் வெறும் ஏழு சதவீதத்தினர் மட்டுமே பொறியியல் சம்பந்தமான வேலைவாய்ப்பைப் பெறுவதாக வருத்தம் தெரிவித்த அவர், பொறியியல் மாணவர்களுக்கான வேலை வாய்ப்புகள் அதிகரிக்கப்பட வேண்டும் என்றும் வலியுறுத்தினார்.
நாட்டில் இயங்கும் இந்திய தொழில்நுட்பக் கழகங்களில் பி.டெக் படிப்புகளுக்கான மாணவிகளின் சேர்க்கையில் திருப்பதி இந்திய தொழில்நுட்பக் கழகம் தொடர்ந்து அதிக விகிதத்தைப்  பெற்றிருப்பதாகக் கூறி குடியரசு துணைத் தலைவர் பாராட்டு தெரிவித்தார்.
இந்தநிகழ்ச்சியில் ஆந்திரப் பிரதேச துணை முதல்வர் திரு கே நாராயண ஸ்வாமி, திருப்பதி இந்திய தொழில்நுட்பக் கழகத்தின் இயக்குநர் பேராசிரியர் கே என் சத்தியநாராயணா உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1702450
சுற்றுலா அமைச்சகம்
நமது தேசத்தைப் பாருங்கள் வலைதளத் தொடரின் கீழ், ‘’ பிரிட்டிஷ் ஆட்சிக்கு எதிரான இந்தியப் போராட்டத்தில் அதிகமாக வெளியே தெரியாத கதைகள்’’ என்ற தலைப்பில் 47-வது அத்தியாயத்தை சுற்றுலா அமைச்சகம் வழங்கியது
இந்தியா தனது 74-வது சுதந்திர தினத்தைக் கொண்டாட தயாராகிக் கொண்டிருக்கும் நிலையில், நமது தேசத்தைப் பாருங்கள் என்ற வலைதளத் தொடரில், மத்திய சுற்றுலா அமைச்சகம், 2020 ஆகஸ்ட் 12-ம் தேதி, ‘’ பிரிட்டிஷ் ஆட்சிக்கு எதிரான இந்தியப் போராட்டத்தில் அதிகமாக வெளியே தெரியாத கதைகள்’’ என்ற தலைப்பில் புதிய அத்தியாயத்தை வெளியிட்டது.
நமது தேசத்தைப் பாருங்கள் என்ற வலைதளத் தொடரின் 47-வது அத்தியாயத்தை , ‘’ பிரிட்டிஷ் ஆட்சிக்கு எதிரான இந்திய போராட்டத்தில் அதிகமாக வெளியே தெரியாத கதைகள்’’ என்ற தலைப்பில் திருமிகு. அகிலா ராமன், திருமிகு. நயன்தாரா நாயர் ஆகியோர் வழங்கினர்.
அவர்களது கதைகள் இந்தியாவின் வரலாறு, கலாச்சாரம், வாழ்க்கை முறை ஆகியவற்றைப் பிரதிபலித்தன. இந்த அத்தியாயத்தில், பிரிட்டிசாருக்கு எதிராகப் போராடியவர்களின் அதிகமாக வெளியே தெரியாத கதைகளை விளக்கி நம்மை அக்காலத்திற்கு அழைத்துச் சென்றனர். ஒரே பாரதம்,உன்னத பாரதம் என்னும் இயக்கத்தின் கீழ், இந்தியாவின் செழுமையான பன்முகத்தன்மையை பறைசாற்றும் முயற்சியாக நமது தேசத்தைப் பாருங்கள் தொடர் வழங்கப்படுகிறது.
1) சிவகங்கை –வேலு நாச்சியார்
2) மும்பை- பெஞ்சமின் ஹார்னிமன்
3) இந்தியாவைக் கட்டுபடுத்திய நிறுவனங்கள்
A) நீதித்துறை- b) ரயில்வே- c) ஆயுதப் படைகள்- D) பிரிட்டிஷ் இந்தியாவில் ஆங்கிலக் கல்வி-
4) மதுரை மாசி வீதி
நமது தேசத்தைப் பாருங்கள் வலைதளத் தொடர் , மத்திய மின்னணு மற்றும் தகவல் தொழில்நுட்ப அமைச்சகத்தின் தேசிய இ-நிர்வாக துறையின் தொழில்நுட்ப ஒத்துழைப்புடன் வழங்கப்பட்டு வருகிறது. இந்தத் தொடரின் அமர்வுகள் தற்போது https://www.youtube.com/channel/UCbzIbBmMvtvH7d6Zo_ZEHDA/featured என்ற தளத்தில் கிடைக்கும். இந்திய அரசின் சுற்றுலா அமைச்சகம் கையாளும் அனைத்து சமூக ஊடகங்களிலும் இதைக் காணலாம்.
இந்தத் தொடரின் அடுத்த அத்தியாயம் ஆகஸ்ட் 14-ஆம் தேதி காலை 11 மணிக்கு நடைபெறும். இதன் தலைப்பு , ஜாலியன்வாலா பாக்; விடுதலைப் போராட்டத்தில் ஒரு திருப்புமுனை என்பதாகும். தொடருக்கான பதிவுகளை https://bit.ly/ JallianwalaBaghDAD-இல் செய்யலாம்.
மனித வள மேம்பாட்டு அமைச்சகம்
‘டிஜிட்டல் பல்கலைக்கழகம்: உலகத்தரம் வாய்ந்த உயர்கல்வியை அனைவருக்கும் கிடைக்கச் செய்தல்’ என்ற தலைப்பிலான கருத்தரங்கிற்கு கல்வி அமைச்சகம் ஏற்பாடு
அணுகலை விரிவுபடுத்துதல், தரமான கல்வியை மேம்படுத்துதல், திறனை உருவாக்குதல் மற்றும் டிஜிட்டல் கல்வி சூழலை வலுப்படுத்துதல் ஆகியவற்றில் கல்வி மற்றும் திறன் வளர்த்தல் துறைக்காக மத்திய பட்ஜெட் 2022-ல் செய்யப்பட்ட அறிவிப்புகள் கவனம் செலுத்துகின்றன.
மத்திய பட்ஜெட் 2022-ல் அறிவிக்கப்பட்ட முன்முயற்சிகளை திறம்பட செயல்படுத்துவதற்கான வழிகளைப் பற்றி சிந்திக்கவும் விவாதிக்கவும், டிஜிட்டல் கல்வி மற்றும் ஆற்றல்மிக்க திறன் என்ற அமிர்த மந்திரத்தின் வாயிலாக தற்சார்பு பற்றிய வலையரங்கிற்கு கல்வி அமைச்சகம் மற்றும் திறன் மேம்பாடு மற்றும் தொழில்முனைவோர் அமைச்சகம் மற்ற அமைச்சகங்களுடன் இணைந்து ஏற்பாடு செய்தன. .
வலையரங்கின் கீழ், ‘டிஜிட்டல் பல்கலைக்கழகம்: உலகத்தரம் வாய்ந்த உயர்கல்வியை அனைவருக்கும் அணுகக்கூடியதாக மாற்றுதல்’ என்ற தலைப்பிலான அமர்வு பிப்ரவரி 21, 2022 அன்று நடைபெற்றது.
பிரதம மந்திரி திரு நரேந்திர மோடியால் தொடங்கி வைக்கப்பட்ட வலையரங்கில் கல்வியாளர்கள், அரசு அதிகாரிகள் மற்றும் தொழில் வல்லுநர்கள் கலந்து கொண்டனர். ‘டிஜிட்டல் பல்கலைக்கழகம்: உலகத்தரம் வாய்ந்த உயர்கல்வியை அனைவருக்கும் கிடைக்கச் செய்தல்’ என்ற தலைப்பில் நடைபெற்ற அமர்வுக்கு திரு கே சஞ்சய் மூர்த்தி, உயர்கல்வி செயலாளர்; மற்றும் திரு கே ராஜாராமன், செயலாளர், தொலைத்தொடர்பு துறை தலைமை வகித்தனர்.
பிரமல் குழுமத்தின் துணைத் தலைவர் டாக்டர் ஸ்வாதி பிரமல், ஐஐடி மெட்ராஸ் இயக்குநர் பேராசிரியர் வி காமகோடி மற்றும் பல்கலைக்கழக மானியக்குழுவின் தலைவர் பேராசிரியர் எம் ஜெகதேஷ் குமார் ஆகியோர் அமர்வின் உறுப்பினர்களாக இருந்தனர். அகில இந்திய தொழில்நுட்ப கல்விக்குழு தலைவர் பேராசிரியர் அனில் சஹஸ்ரபுத்தே இந்த அமர்வை நெறிப்படுத்தினார்.
அரசு தனியார் கூட்டு முறையில் விரிவான கல்வித் தொழில்நுட்ப சூழலியலை உருவாக்குதல், டிஜிட்டல் தளம், உள்ளடக்க உருவாக்கம், பயனுள்ள டிஜிட்டல் கற்பித்தல், ஒரே நேரத்தில் மற்றும் வலுவான ஆசிரியப் பயிற்சி, மெய்நிகர் ஆய்வகங்கள் மற்றும் டிஜிட்டல் கற்பித்தல்-கற்றல் மதிப்பீடு உள்ளிட்ட டிஜிட்டல் பல்கலைக்கழகத்தை நிறுவுவதற்கான பரந்த அம்சங்கள் விவாதிக்கப்பட்டன.
பன்மொழிகளுடன் கூடிய எளிதில் கிடைக்கக்கூடிய கற்றல் மேலாண்மை அமைப்பு, ஈர்க்கக்கூடிய ஆழ்ந்த கற்றல் அனுபவங்களை உருவாக்குதல், வலுவான கற்றல் சமூகங்களை உருவாக்க சக மாணவர்களை இணைத்தல் மற்றும் ஆன்லைன் கல்வியை நேரடி முறையுடன்  கலந்து செயல்படுதல் குறித்து உறுப்பினர்கள் வலியுறுத்தினர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1800295
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 95.89 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 14,313 பேருக்கு புதிதாக தொற்று ஏற்பட்டுள்ளது; 224 நாட்களில் இதுவே மிகவும் குறைந்த அளவாகும்.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ். தற்போது 0.63 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 2,14,900; கடந்த 212 நாட்களில் இது மிக குறைந்த எண்ணிக்கை.
குணமடைந்தோர் விகிதம் தற்போது 98.04 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 26,579 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,33,20,057 என அதிகரித்துள்ளது.
வாராந்திர பாதிப்பு விகிதம்  கடந்த 109 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 43 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 58.50 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1763085
(Visitor Counter : 184
பிரதமர் அலுவலகம்
தெற்கு பெங்களூருவின் 100-வது மக்கள் மருந்தக மையம், நமோ இலவச டயாலிசிஸ்  சிகிச்சை மையம் மற்றும் 4 நடமாடும் சுகாதார மருத்துவமனைகளின் துவக்கத்திற்கு பிரதமர் பாராட்டு
தெற்கு பெங்களூருவின் 100-வது மக்கள் மருந்தக மையம், நமோ இலவச டயாலிசிஸ்  சிகிச்சை மையம் மற்றும் 4 நடமாடும் சுகாதார மருத்துவமனைகளின் துவக்கத்திற்கு பிரதமர் திரு நரேந்திர மோடி பாராட்டு தெரிவித்துள்ளார்.
நாடாளுமன்ற உறுப்பினர் திரு தேஜஸ்வீ சூர்யாவின் ட்விட்டர் பதிவிற்கு அவர் அளித்துள்ள பதிலில் தெரிவித்திருப்பதாவது:
“பெங்களூருக்கு இது ஒரு குறிப்பிடத்தக்க சாதனை.”
அறிவியல் மற்றும் தொழில்நுட்பத்துறை
கொவிட்-19 கண்டறிதலுக்காக அகப்பே சித்ர மக்னாவின் வணிக அறிமுகத்தை ஸ்ரீ சித்ர திருநாள் மருத்துவ அறிவியல் மற்றும் தொழில்நுட்ப நிறுவனம் நடத்துகிறது
கொவிட்-19-ஐ கண்டறிவதற்காக அறிவியல் மற்றும் தொழில்நுட்பத் துறையின் தேசிய முக்கியத்துவம் வாய்ந்த நிறுவனமான திருவனந்தபுரத்தில் உள்ள ஸ்ரீ சித்ர திருநாள் மருத்துவ அறிவியல் மற்றும் தொழில்நுட்ப நிறுவனத்தால் , கொச்சினை சேர்ந்த ஆய்வுக் கூட சோதனைக் கண்டறிதல் பொருள்கள் தயாரிப்பு நிறுவனமான அகப்பி டயாக்னஸ்டிக்ஸ் லிமிடெட்டுடன் இணைந்து உருவாக்கப்பட்ட காந்த பண்புள்ள நானோ துகள்கள் சார்ந்த ரிபோநியூக்ளிக் அமிலம்  சேகரிப்புப் பெட்டியின் வணிக அறிமுக நிகழ்ச்சி மே 21, 2020 அன்று மாலை 4.30 மணி அளவில் கொச்சினில் ஏற்பாடு செய்யப்பட்டுள்ளது.
ஸ்ரீ சித்ர திருநாள் மருத்துவ அறிவியல் மற்றும் தொழில்நுட்ப நிறுவனம், அகப்பி டயாக்னஸ்டிக்ஸ் லிமிடெட்டுடன் இணைந்து இந்த அறிமுக நிகழ்ச்சியை, ஸ்ரீ சித்ர திருநாள் மருத்துவ அறிவியல் மற்றும் தொழில்நுட்ப நிறுவனத்தின் உயிர் மருத்துவ பிரிவில் நடத்துகிறது.
கப்பல் போக்குவரத்து அமைச்சகம்
பெரும் துறைமுகங்களீல் 5.13% நேர்மறை வளர்ச்சி
இந்தியாவின் பெரும் துறைமுகங்கள் 2018 ஏப்ரல் முதல் ஆகஸ்ட் வரையிலான காலகட்டத்தில் 5.13 சதவீத வளர்ச்சியை சந்தித்ததுடன் இந்த துறைமுகங்கள் இணைந்து 288.38 மில்லியன் டன் சரக்குகளைக் கையாண்டுள்ளன. கடந்த ஆண்டு இதே காலகட்டத்தில் இவை 274.32 மில்லியன் டன் சரக்குகளை கையாண்டது குறிப்பிடத்தக்கது.
2018 ஏப்ரல் முதல் ஆகஸ்ட் வரையிலான காலகட்டத்தில் கொல்கத்தா , பாரதீப், விசாகப்பட்டினம், காமராஜர், சென்னை, கொச்சி, புதிய மங்களூர், ஜெ.என்.பி.டி. மற்றும் தீன்தயாள் ஆகிய ஒன்பது துறைமுகங்கள் போக்குவரத்தில் நேர்மறையான வளர்ச்சியை பதிவு செய்துள்ளன.
இதர சரக்குகளில் 24.98%, இதர திரவங்களில் 20.45%, பி.ஓ.எல். 13.82% மற்றும் நிலக்கரி 8.8% வளர்ச்சி கரணமாக காமராஜர் துறைமுகம் வளர்ச்சியை பெற்றுள்ளது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஸ்மார்ட் சிட்டி திட்டத்தின் கீழ், 25 நகரங்களில் மேம்பாட்டு பணிகள்
மத்திய வீட்டு வசதி மற்றும் நகர்ப்புற அமைச்சகத்தின் ஸ்மார்ட் நகரங்கள் இயக்கத்தின் கீழ், சுற்றுப்புற நகரங்களை மேம்படுத்துவதற்காக 25 நகரங்கள் தேர்வு செய்யப்பட்டுள்ளன.
இத்திட்டத்தில் இணைய நாடு முழுவதும் 63 நகரங்கள் விண்ணப்பித்தன. இவற்றிலிருந்து அகர்தலா, பெங்களூரு, கோயம்புத்தூர், தர்மஷாலா, ஈரோடு, ஹப்பல்லி-தர்வாட், ஹைதராபாத், இந்தூர், ஜபல்பூர், காக்கினாடா, கொச்சி, கோஹிமா, கோட்டா, நாக்பூர், ராஜ்கோட், ராஞ்சி, ரோஹ்தக், ரூர்கேலா, சேலம், உராஜுதிரபுராம் மற்றும் வாரங்கல் உட்பட 25 நகரங்கள் இறுதி செய்யப்பட்டுள்ளன.
பெர்னார்ட் வான் லீர் அறக்கட்டளை மற்றும் டபிள்யூஆர்ஐ இந்தியா ஆகியவற்றுடன் இணைந்து இந்த மேம்பாட்டு பணிகள் மேற்கொள்ளப்படவுள்ளன.
இந்த நகரங்கள் அடுத்த 6 மாதங்களுக்கு மேம்பாட்டுக்கு தேவையான உதவிகளை பெறும்.
இந்த நகரங்களில் குடியிருப்புப் பகுதிகளில் குழந்தைகள் நடந்து செல்லும் வழித்தடங்கள் அமைக்கப்படும். அரசு பள்ளிகளில் உள்ள மைதானங்கள், பள்ளிகள் முடிந்தபின், பொது விளையாட்டு மைதானமாக மாற்றப்படும்.
அரசு அலுவலக வளாகங்கள், பேருந்து நிலையங்கள், ஆகியவற்றில் குழந்தைகளுக்கு தேவையான வசதிகள் செய்யப்படும். அங்கன்வாடி மையங்களில் ஊட்டச்சத்து பூங்காக்கள், குழந்தைகள் விளையாட்டு சாதனங்கள் அமைக்கப்படும்.
ஆரம்ப சுகாதார மையங்களின் வெளி வளாகங்களில் நிழற்குடையுடன் இருக்கைகள், பாலூட்டும் அறைகள் ஆகியவை அமைக்கப்படும்.
இது குறித்து ஸ்மார்ட் நகரங்கள் திட்டத்தின் இயக்குனர் திரு. குணால் குமார் கூறுகையில், ‘‘ நகர்ப்புற பகுதிகளில் குழந்தைகளுக்கு ஏற்ற சூழலை உருவாக்குவதில் கவனம் செலுத்தப்படுகிறது.
இந்த அணுகுமுறை ஸ்மார்ட் நகரங்கள் திட்டத்தின் உத்திகளுடன் தொடர்புடையது. இதன் மூலம் உள்ளூர் மக்களின் வாழ்க்கை தரம் உயரும்.
நாடு முழுவதும் உள்ள நகரங்களில் இது போன்ற மேம்பாட்டு திட்ட பணிகளை மேற்கொள்வதில் நாங்கள் பெருமையடைகிறோம்’’ என்றார்.
இத்திட்டம் பற்றி கூடுதல் தகவல்களுக்கு கீழ்கண்ட இணைப்பை பார்க்கவும்:https://smartnet.niua.org/nurturing-neighbourhoods-challenge/web/
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699010
------
(Visitor Counter : 201
வடகிழக்குப் பகுதி வளர்ச்சி அமைச்சகம்
2017-ஆம் ஆண்டு முதல் 2022-ஆம் ஆண்டு வரை 44 முறை வடகிழக்கு மாநிலங்களுக்கு பிரதமர் பயணம் செய்துள்ளார்
2017-ஆம் ஆண்டு முதல் வடகிழக்கு மாநிலங்களுக்கு பிரதமர் மேற்கொண்ட பயணம் குறித்த விவரங்கள் இணையதளத்தில்  வெளியிடப்பட்டுள்ளன. 2022-ஆம் ஆண்டு வரை 44 முறை வடகிழக்கு மாநிலங்களுக்கு பிரதமர் பயணம் செய்துள்ளார்.
2017 ஆம் ஆண்டு 4 முறையும், 2018-ஆம் ஆண்டு 11 முறையும், 2019-ஆம் ஆண்டு 11 முறையும், 2020 ஆம் ஆண்டு ஒரு முறையும், 2021ம் ஆண்டு 9 முறையும், 2022-ஆம் ஆண்டு 8 முறையும் பிரதமர் பயணம் மேற்கொண்டுள்ளார்.
இத்தகவலை வடகிழக்கு பிராந்தியங்கள் வளர்ச்சித்துறை அமைச்சர் திரு கிஷன் ரெட்டி மாநிலங்களவையில் இன்று தெரிவித்தார்.
------
AP/IR/RS/KPG
(Visitor Counter : 64
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீர் யூனியன் பிரதேசத்தில் உள்ள கவுன்சிலர்கள்/ கார்ப்பரேட்டர்கள் ஆகியோருடன் மத்திய அமைச்சர் டாக்டர் ஜிதேந்திர சிங் இன்று கோவிட்-19 தொடர்பான பிரச்சினைகள் குறித்து விவாதித்தார்.
ஜம்மு-காஷ்மீர் யூனியன் பிரதேசத்தில் உள்ள கவுன்சிலர்கள் / கார்ப்பரேட்டர்களுடன், கோவிட்-19 தொடர்பான பிரச்சினைகள் குறித்து மத்திய அமைச்சர் டாக்டர் ஜிதேந்திர சிங் இன்று விவாதித்தார்.
சுமார் ஒன்றரை மணி நேரம் நீடித்த இந்த காணொளி மாநாட்டில், டாக்டர் ஜிதேந்திர சிங் பல்வேறு முனிசிபல் அமைப்புகளின் பிரதிநிதிகளுடன் கலந்துரையாடினார். ஜம்மு மேயர் சந்திரமோகன், அனந்த்நாகிலிருந்து ஹிலால் ஷா, லேவிலிருந்து டாக்டர் இஷே, கத்துவாவிலிருந்து நரேஷ் குமார், ஹீரா நகரிலிருந்து விஜயகுமார் ஷர்மா, குப்வாராவிலிருந்து ரியாஸ் அகமது மிர்,: உதம்பூரிலிருந்து டாக்டர் யோகேஷ்வர் குப்தா, பில்லாவரிலிருந்து உமா காந்த் பசோத்ரா, பதார்வாவிலிருந்து டாக்டர் ஷாகித் முகல், தோடாவிலிருந்து வேதபிரகாஷ், ரீசீயிலிருந்து சுரேஷ் பூரி, ரஜோரியிலிருந்து முஹம்மது ஆரிப், காத்ராவிலிருந்து சசிகுமார் மற்றும் அஜய் பாரு, கிஷ்டுவாரிலிருந்து ரயாஸ், படோட்டிலிருந்து எஸ் ரவீந்தர் சிங், ரம்பானில் இருந்து அமீர் தாக்கூர் ஆகியோர் உட்பட பலர் தங்களது கருத்துக்களைத் தெரிவித்தனர்.
ஊரடங்கு இருந்தபோதிலும், சில விதிமுறைகள் படிப்படியாகத் தளர்த்தப்பட்டு வருவதாகக் கூறிய டாக்டர் ஜிதேந்திர சிங், நாட்டின் மற்ற இடங்களில் உள்ள ஜம்மு காஷ்மீர் மக்களில், மீண்டும் தங்கள் இல்லங்களுக்குத் திரும்பவேண்டும் என்று விழைபவர்கள், மீண்டும் ஜம்மு காஷ்மீர் திரும்புவதும், மற்ற மாநிலங்களில் பணிபுரியும் தொழிலாளர்களுள், தங்கள் சொந்த மாநிலங்களுக்குத் திரும்பவேண்டும் என்று நினைப்பவர்கள், தங்கள் மாநிலங்களுக்குத் திரும்புவதும் என்பதுமே மிகப் பெரிய சவாலாக இருக்கும் என்றார்.
நாட்டின் பல்வேறு பகுதிகளிலும் உள்ள, ஜம்மு காஷ்மீரைச் சேர்ந்த மாணவர்களிடமிருந்தும், அவர்களின் பெற்றோர்களிடமிருந்தும், மாணவர்கள் சொந்த ஊர் திரும்ப வேண்டும் என்று வேண்டுகோள்கள் பல தமக்கு வந்து கொண்டிருப்பதாக அவர் கூறினார்.
(Visitor Counter : 69
தகவல் மற்றும் ஒலிபரப்பு அமைச்சகம்
2021-ம் ஆண்டுக்கான 69-வது தேசிய திரைப்பட விருதுகள் அறிவிக்கப்பட்டுள்ளன. ராக்கெட்ரி- தி நம்பி எஃபெக்ட் சிறந்த திரைப்படமாக தேர்வு
69-வது தேசிய திரைப்பட விருதுகளுக்கான நடுவர் குழு 2021-ம் ஆண்டுக்கான வெற்றியாளர்களை இன்று அறிவித்தது. இந்த அறிவிப்புக்கு முன்னதாக, தலைவர் மற்றும் பிற நடுவர் குழு உறுப்பினர்கள் மத்திய தகவல் மற்றும் ஒளிபரப்பு அமைச்சர் திரு அனுராக் தாக்கூரை சந்தித்து விருதுகளுக்கான தேர்வுப் பட்டியலை வழங்கினர். விருதுகளுக்கு சிறந்தவர்களைத் தேர்வு செய்த நடுவர் குழுவுக்கு அமைச்சர் நன்றி தெரிவித்தார். வெற்றி பெற்றவர்களுக்கு தமது பாராட்டுகளையும், வாழ்த்துகளையும் அவர் தெரிவித்துக்கொண்டார்.
நடுவர் குழுவில் இந்திய சினிமா உலகின் தலைசிறந்த திரைப்பட தயாரிப்பாளர்கள் மற்றும் திரைப்பிரபலங்கள் இடம் பெற்றிருந்தனர். திரைப்பட நடுவர் குழுவின் தலைவர் திரு.கேதன் மேத்தா, கதைசாராத் திரைப்பட நடுவர் குழுத் தலைவர் திரு வசந்த் எஸ்.சாய், திரைப்படம் குறித்த சிறந்த எழுத்துக்கான நடுவர் திரு.யதீந்திர மிஸ்ரா ஆகியோர் மத்திய தகவல் மற்றும் ஒளிபரப்பு அமைச்சகத்தின் கூடுதல் செயலாளர் திருமதி. நீர்ஜா சேகர் முன்னிலையில் விருதுகளை அறிவித்தனர்.
சிறந்த திரைப்படத்திற்கான விருது ராக்கெட்ரி: தி நம்பி எஃபெக்ட் படத்துக்கும், சிறந்த கதைசாராப் திரைப்படத்திற்கான விருதை சிருஷ்டி லகேரா இயக்கிய ஏக் தா கோன் திரைப்படத்திற்கும் கிடைத்துள்ளது.
சிறந்த தமிழ்த் திரைப்படத்திற்கான விருது கடைசி விவசாயி திரைப்படத்திற்கு அறிவிக்கப்பட்டுள்ளது.
சிறந்த பின்னணி பாடகிக்கான விருது இரவின் நிழல் திரைப்படத்தில் மாயாவா சாயாவா என்ற பாடல் பாடிய ஸ்ரேயா கோஷலுக்கு அறிவிக்கப்பட்டுள்ளது.
தேசிய ஒருமைப்பாடு குறித்த சிறந்த திரைப்படத்திற்கான நர்கீஸ் தத் விருது காஷ்மீர் ஃபைல் திரைப்படத்திற்கும், சிறந்த பொழுதுப்போக்குக்கான விருது ஆர்.ஆர்.ஆர் திரைப்படத்திற்கும் அறிவிக்கப்பட்டுள்ளன.
புஷ்பா  தெலுங்குத் திரைப் படத்தில் சிறப்பாக நடித்ததற்காக அல்லு அர்ஜுன் சிறந்த நடிகருக்கான விருதையும், ஆலியா பட் மற்றும் க்ரித்தி சனோன் முறையே கங்குபாய் கத்தியவாடி மற்றும் மிமி ஆகிய திரைப்படங்களுக்காக சிறந்த நடிகை விருதையும் வென்றுள்ளனர்.
சிறந்த இசையமைப்பாளர் விருது தெலுங்குத் திரைப்படமான புஷ்பா திரைப்படத்திற்கு இசையமைத்த தேவி ஸ்ரீ பிரசாத்துக்கு கிடைத்துள்ளது.
பாதுகாப்பு அமைச்சகம்
இந்திய விமானப்படைக்கு 106 அடிப்படைப் பயிற்சி விமானங்கள் உள்பட ரூ.8,722.38 கோடி மதிப்பிலான கொள்முதல் கருத்துருக்களுக்குப் பாதுகாப்புக் கொள்முதல் கவுன்சில் அனுமதி.
‘தற்சார்பு இந்தியா’ முன்முயற்சியை முன்னெடுத்துச் செல்லும் வகையில், உள்நாட்டுத் திறனில் நம்பிக்கை வைத்து, ஆயுதப்படைகளை வலுப்படுத்த, பாதுகாப்புக் கொள்முதல் கவுன்சில்  கூட்டம், பாதுகாப்பு அமைச்சர் திரு. ராஜ்நாத் சிங் தலைமையில் நடைபெற்றது. புதுதில்லியில் நடைபெற்ற இந்தக் கூட்டத்தில், சுமார் ரூ.8,722.38 கோடி மதிப்பாலான, பல்வேறு உபகரணங்களை வாங்குவதற்கான கருத்துருக்களுக்கு அனுமதி வழங்கப்பட்டது.
இந்துஸ்தான் ஏரோநாட்டிக் நிறுவனம், அடிப்படைப் பயிற்சி விமான மாதிரியை  வெற்றிகரமாக உருவாக்கியுள்ளது. இதற்கான சான்றளிப்பு வழங்கும் பணிகள் நடைபெற்று வருகின்றன. இந்த நிறுவனத்திடமிருந்து 106 அடிப்படைப் பயிற்சி விமானங்களை வாங்க பாதுகாப்பு கொள்முதல் கவுன்சில் ஒப்புதல் வழங்கியுள்ளது. இந்திய விமானப்படையின் அடிப்படைப் பயிற்சிகளை மேற்கொள்ள இது உதவும். இதன் அடிப்படையில் முதலில் 70 பயிற்சி விமானங்கள் வாங்கப்படும். மீதி 36 விமானங்கள் எச்டிடி-40 இயங்கத் தொடங்கியதும் வாங்கப்படும்.
இந்தியக் கடற்படையின் ஆற்றலை மேம்படுத்தும் வகையில், சூப்பர் ரேபிட் கடன் மவுண்ட் –இன் மேம்படுத்தப்பட்ட வடிவை கொள்முதல் செய்வதற்கு டிஏசி ஒப்புதல் வழங்கியுள்ளது. பாரத மிகுமின் நிறுவனம்  -லிடம் இருந்து பெறப்படும், இந்த ஆயுதங்கள் கடற்படை மற்றும் கடலோரக் காவல் படையின் போர்க் கப்பல்களில் முக்கியமான பீரங்கியாகப் பொருத்தப்படும். இது, வேகமாக வரும் ஏவுகணைகள், அதிவேகத் தாக்குதல் விமானங்கள் ஆகியவற்றுக்கு எதிராகச் செயல்படக் கூடியதாகும். அதிகபட்ச தூர இலக்கை இது தாக்கக்கூடியது.
உற்பத்தி, தொழில்நுட்பம் அளவில், வெடிபொருள்களை உள்நாட்டிலேயே உருவாக்கும் திறனை மேம்படுத்துவதைக் கருத்தில் கொண்டு, 125 APFSDS  வெடிபொருள் வடிவமைப்பு மற்றும் உற்பத்தி வடிவில் இந்திய ராணுவத்துக்கு வாங்க டிஏசி ஒப்புதல் வழங்கியுள்ளது. இந்த வெடிபொருள்களில் 70 சதவீதம் உள்நாட்டுப் பொருள்களாக இருக்கும்.
ஏகே 203 மற்றும் ஆளற்ற ஏரியல் வாகனங்கள் வாங்குவதை விரைவுபடுத்த வாய்ப்புள்ள கருத்துருக்களுக்கும் டிஏசி ஒப்புதல் வழங்கியுள்ளது.
(Visitor Counter : 229